Мікіта Аляксандравіч Букаткін

**Мікіта Букаткін** (нар. , ) — беларускі футбаліст, паўабаронца. У цяперашні час працуе гуляючым трэнерам клуба «СДЮШАР Дынама» з Мінска.

## Клубная кар’ера 
Выхаванец СДЮШАР «Дынама Мінск», з 2005 года выступаў за дубль салігорскага «Шахцёра». З 2007 года пачаў трапляць у асноўны склад, у 2008 годзе замацаваўся ў аснове.

У маі 2009 года разам з Аляксеем Сучковым быў адлічаны з «Шахцёра» за парушэнне спартыўнага рэжыму, пасля чаго перайшоў у наваполацкі «Нафтан». У сезоне 2012 стаў капітанам наваполацкай каманды (пасля Дзмітрыя Верхаўцова) і выйграў Кубак Беларусі 2012.

У снежні 2012 года падпісаў кантракт з «Мінскам». У мінскім клубе зноў выйграў Кубак Беларусі. Выступаў пераважна на пазіцыі апорнага паўабаронцы.

Па заканчэнні сезона спрабаваў працаўладкавацца ў Расіі, але ў выніку ў студзені 2014 года перайшоў у бабруйскую «Белшыну». У складзе «Белшыны» звычайна гуляў на пазіцыі атакуючага паўабаронцы. У чэрвені 2014 года адсутнічаў з-за траўмы, пазней вярнуўся ў асноўны склад. У снежні 2014 года кантракт з «Белшынай» быў разарваны.

Яшчэ ўвосень 2014 года цікавасць да Букаткіна праяўляла кракаўская «Вісла», аднак у выніку Мікіта ў лютым 2015 года накіраваўся на прагляд у клуб «Маш’ал» з Узбекістана і неўзабаве падпісаў з ім кантракт.

Са студзеня 2016 года знаходзіўся на праглядзе ў «Белшыне». У лютым афіцыйна вярнуўся ў бабруйскі клуб, але ў ліпені таго ж года перайшоў у брэсцкае «Дынама», дзе замацаваўся ў якасці асноўнага апорнага паўабаронцы. У першай палове 2017 года заставаўся іграком асновы, часам выконваў функцыі капітана каманды. У ліпені 2017 года кантракт паўабаронцы з «Дынама» быў разарваны.

Праз некаторы час пасля зыходу з брэсцкага клуба стаў трэніравацца з «Іслаччу», з якой у жніўні 2017 года падпісаў кантракт. Замацаваўся ў аснове каманды і дапамог ёй па выніках сезона 2017 захаваць месца ў Вышэйшай лізе. У студзені 2018 года меў намер працягнуць кар’еру за мяжой, аднак у выніку падоўжыў пагадненне з «Іслаччу». У сезоне 2018 заставаўся іграком стартавага складу. У снежні 2018 года па заканчэнні кантракта пакінуў «Іслач».

У студзені 2019 года стаў іграком брэсцкага «Руха». Стаў адным з асноўных ігракоў каманды, па выніках сезона 2019 дапамог ёй выйсці ў Вышэйшую лігу. У студзені 2020 года па заканчэнні кантракта пакінуў «Рух».

У сакавіку 2020 года прыбыў у стан казахстанскага клуба «Алтай», у красавіку быў унесены ў заяўку клуба на сезон. У сакавіку 2021 года вярнуўся ў Беларусь, стаўшы іграком «Астраўца». Дапамог клубу па выніках сезона 2021 перамагчы ў Другой лізе.

У лютым 2022 года пакінуў «Астравец» і стаў гуляючым трэнерам каманды «СДЮШАР Дынама».

## Міжнародная кар’ера 
Гуляў за моладзевую зборную Беларусі, у тым ліку на чэмпіянаце Еўропы ў Даніі ўлетку 2011 года. Пасля гуляў таксама за алімпійскую зборную.

## Дасягненні 
*   Бронзавы прызёр чэмпіянату Беларусі: 2007
*  Уладальнік Кубка Беларусі (3): 2012, 2013, 2017
*  Пераможца Другой лігі чэмпіянату Беларусі: 2021
*  Бронзавы прызёр моладзевага чэмпіянату Еўропы: 2011

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК СДЮШАР Дынама Мінск
Катэгорыя:Ігракі ФК Астравец
Катэгорыя:Ігракі ФК Алтай Семей
Катэгорыя:Ігракі ФК Рух Брэст
Катэгорыя:Ігракі ФК Іслач
Катэгорыя:Ігракі ФК Дынама Брэст
Катэгорыя:Ігракі ФК Белшына
Катэгорыя:Ігракі ФК Маш’ал
Катэгорыя:Ігракі ФК Мінск
Катэгорыя:Ігракі ФК Нафтан
Катэгорыя:Ігракі ФК Шахцёр Салігорск
Катэгорыя:Футбольныя трэнеры Беларусі
Катэгорыя:Трэнеры ФК СДЮШАР Дынама Мінск